**A 114. sorszámú Virágkötő és virágkereskedő megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 34 215 04

1.2. Szakképesítés megnevezése: Virágkötő és virágkereskedő

1.3. Iskolai rendszerű szakképzésben a szakképzési évfolyamok száma: 3

1.4. Iskolarendszeren kívüli szakképzésben az óraszám: 800-1000

**2. EGYÉB ADATOK**

2.1. A képzés megkezdésének feltételei: iskolai előképzettség vagy bemeneti kompetenciák teljesítése

2.1.1. Iskolai előképzettség: alapfokú iskolai végzettség

2.1.2. Bemeneti kompetenciák: iskolai előképzettség hiányában a képzés megkezdhető a 3. mellékletében a mezőgazdasági szakmacsoportra meghatározott kompetenciák birtokában.

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 40%

2.7. Gyakorlati képzési idő aránya: 60%

2.8. Szintvizsga:nappali rendszerű oktatás vagy a nappali oktatás munkarendje szerint szervezett felnőttoktatás esetén kötelező

2.9. Az iskolai rendszerű képzésben az összefüggő szakmai gyakorlat időtartama:

3 évfolyamos képzés esetén a 9. évfolyamot követően 140 óra, a 10. évfolyamot követően 140 óra;

2 évfolyamos képzés esetén az első szakképzési évfolyamot követően 160 óra

**3. PÁLYATÜKÖR**

**3.1. A szakképesítéssel legjellemzőbben betölthető munkakörök, foglalkozások**

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakörök** |
| 3.1.2. | 5111 | Kereskedő | Virágkereskedő |
| 3.1.3. | 5113 | Bolti eladó | Virágbolti eladó |
| 3.1.4. | 5115 | Piaci, utcai árus | Piaci, utcai árus |
| 3.1.5. | 7419 | Egyéb kézműipari foglalkozású | Koszorúkötő |

**3.2. A szakképesítés munkaterületének rövid leírása:**

A virágkötő és virágkereskedő virágkötő üzemben, különböző szintű virágértékesítési helyeken (stand, pavilon, üzlet, szalon), virágkellék-nagykereskedelmi szakáruházban eladói és virágkötészeti tevékenység végzésére alkalmas. A szakképesítés irányítói, boltvezetői tevékenység végzésére, önálló vállalkozás létrehozására is jogosít.

A szakképesítéssel rendelkező képes:

**-** virágkezelést, - előkészítést végezni,

**-** szaktanácsot adni a növények kiválasztására, ápolására vonatkozóan,

**-** virágdíszeket készíteni (csokrok, tűzött virágdíszek, koszorúk, ünnepek alkalmi díszei),

**-** vállalkozást létrehozni/működtetni/megszüntetni,

**-** marketingtevékenységet végezni,

**-** megszervezni és lebonyolítani a beszerzési tevékenységet,

**-** megszervezni és lebonyolítani a készletezést, a raktározást, nyilvántartani a készleteket, gazdálkodni a készletekkel,

**-** megszervezni és lebonyolítani az értékesítést,

**-** ellátni a virágüzlet, virágszalon szabályszerű üzemeltetésével kapcsolatos feladatokat.

**3.3. Kapcsolódó szakképesítések**

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 31 215 01 | Virágbolti eladó | részszakképesítés |
| 3.3.4. | 31 215 02 | Virágkötő | részszakképesítés |
| 3.3.5. | 35 215 02 | Virágdekoratőr | szakképesítés-ráépülés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 11497-12 | Foglalkoztatás I. |
| 4.4. | 11499-12 | Foglalkoztatás II. |
| 4.5. | 11500-12 | Munkahelyi egészség és biztonság |
| 4.6. | 11074-12 | Növényismeret és - kezelés |
| 4.7. | 11075-12 | Virágkötészet |
| 4.8. | 11077-12 | Virágeladás alapjai |
| 4.9. | 11076-12 | Virágkereskedelem |

**5. VIZSGÁZTATÁSI KÖVETELMÉNYEK**

**5.1. A komplex szakmai vizsgára bocsátás feltételei:**

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak - a szakképzési kerettantervben meghatározottak szerint - egyenértékűek az adott követelménymodulhoz tartozó modulzáró vizsga teljesítésével***.***

**5.2. A modulzáró vizsga vizsgatevékenysége és az eredményesség feltétele:**

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11497-12 | Foglalkoztatás I. | írásbeli |
| 5.2.4. | 11499-12 | Foglalkoztatás II. | írásbeli |
| 5.2.5. | 11500-12 | Munkahelyi egészség és biztonság | írásbeli |
| 5.2.6. | 11074-12 | Növényismeret és - kezelés | gyakorlati |
| 5.2.7. | 11075-12 | Virágkötészet | gyakorlati |
| 5.2.8. | 11077-12 | Virágeladás alapjai | szóbeli |
| 5.2.9. | 11076-12 | Virágkereskedelem | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

**5.3. A komplex szakmai vizsga vizsgatevékenységei és vizsgafeladatai:**

**5.3.1. Gyakorlati vizsgatevékenység**

A) A vizsgafeladat megnevezése: **A virágkötő feladatai**

A vizsgafeladat ismertetése: Virágkötészet: egy virágcsokor és egy egyéb virágdísz (tűzött virágdísz, koszorú, alkalmi virágdísz stb.) készítése. (60 perc)

Virág-előkészítés: vágott virágok, cserepes növények, virágkötészeti anyagok kezelése, előkészítése virágkötészeti felhasználásra és értékesítésre. (30 perc)

Növényismeret: a növényismereti jegyzékben felsorolt növények felismerése, megnevezése kettős nevezéktannal. (30 db, 30 perc)

A vizsgafeladat időtartama: 120 perc

A vizsgafeladat értékelési súlyaránya: 40%

B) A vizsgafeladat megnevezése: **A virágbolti eladó feladatai**

A vizsgafeladat ismertetése: Virágüzleti adminisztráció: a kereskedelmi egységekben használt bizonylatok elkészítése, formanyomtatványok kitöltése. Virágüzleti adminisztráció elvégzése. (60 perc)

Növényismeret: a növényismereti jegyzékben felsorolt növények felismerése, megnevezése kettős nevezéktannal. (30 db, 30 perc)

A vizsgafeladat időtartama: 90 perc

A vizsgafeladat értékelési súlyaránya: 20%

**5.3.2. Központi írásbeli vizsgatevékenység**

A vizsgafeladat megnevezése: **Virágkereskedelem**

A vizsgafeladat ismertetése: Vállalkozások indításának, működtetésének, átszervezésének megtervezése, működésének elemzése.

A piackutatás módszerei és a marketing tevékenység eszközei.

Az áruforgalom tervezése, irányítása, elemzése.

A vizsgafeladat időtartama: 120 perc

A vizsgafeladat értékelési súlyaránya: 20%

**5.3.3. Szóbeli vizsgatevékenység**

A vizsgafeladat megnevezése: **Virágkötészet, növényismeret és virágbolti eladás**

A vizsgafeladat ismertetése: Az egyes virágdíszek jellemzése, típusai, készítési technikái. A virágkötészet törvényszerűségeinek ismertetése.

Az egyes dísznövénycsoportok jellemzése, felhasználása a virágkötészetben.

Az áruk átvételének, elhelyezésének, nyilvántartásba vételének, tárolásának, értékesítésének menete, eljárásai, szabályai.

A vizsgafeladat időtartama: 45 perc (felkészülési idő 30 perc, válaszadási idő 15 perc)

A vizsgafeladat értékelési súlyaránya: 20%

**5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:**

A gyakorlati vizsgatételeket úgy kell összeállítani, hogy a feladatok a megadott idő alatt elvégezhetők legyenek, és ezek szakszerű elvégzése ezt az időtartamot ki is töltse.

A virágkötészet gyakorlati vizsgára a vizsgázó köteles a kéziszerszámokat (virágkötő kés, papírvágó olló, metszőolló, ragasztópisztoly, csípőfogó) magával hozni.

A virágüzleti adminisztráció gyakorlati vizsgán és az írásbeli vizsgatevékenységen használható segédeszköz: számológép.

A szakképesítéssel kapcsolatos előírások a http://nive.hu/ weblapon érhetők el a Vizsgák menüpont alatt.

**5.5. A szakmai vizsga értékelésének a szakmai vizsgaszabályzattól eltérő szempontjai: -**

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | **A** |
| **6.1.** | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Vázák, virágtálak, virágkosarak, egyéb virágtartók |
| 6.3. | Csomagolóanyagok |
| 6.4. | Szalagok, zsinórok, fonalak |
| 6.5. | Egyéb díszítő kellékek |
| 6.6. | Selyem és száraz virágok |
| 6.7. | Növényi eredetű segédanyagok |
| 6.8. | Gyertyák, mécsesek |
| 6.9. | Vágott drótok, tekercsdrótok, dekorációs drótok |
| 6.10. | Koszorúalapok, más tűzőhab és hungarocell alapok |
| 6.11. | Rögzítő anyagok (tűzőhab téglák és egyéb formák) |
| 6.12. | Kézi szerszámok (kés, papírvágó olló, metszőolló, ragasztópisztoly, csípőfogó, fűrész, kalapács) |
| 6.13. | Virágtartósító és -nyílasztó szerek |
| 6.14. | Formanyomtatványok, bizonylatok |
| 6.15. | Szakmai könyvek, albumok, DVD-k |
| 6.16. | Pénztárgép |
| 6.17. | Informatikai eszközök |
| 6.18. | Személyes felszerelés: virágkötő kés, papírvágó olló, metszőolló, ragasztópisztoly, csípőfogó |

**7. EGYEBEK**